open-index/open-wikipedia-markdown huggingface dataset:
Duangaksorn Chaidee

**Duangaksorn Chaidee** (s. 11. elokuuta 1997) on thaimaalainen painonnostaja. Hän saavutti MM-kilpailuissa pronssia Ašgabatissa 2018 yli 87-kiloisten sarjassa yhteistuloksella 296 kg (129 kg + 167 kg). Anaheimin MM-kilpailuissa 2017 hän sijoittui neljänneksi silloisessa ylimmässä painoluokassa eli yli 90-kiloisissa yhteistuloksella 267 kg (115 kg + 152 kg).

## Lähteet
Phaisan Hansawong

**Phaisan Hansawong** (s. 21. lokakuuta 1989) on thaimaalainen painonnostaja. Hän sijoittui Pekingin olympialaisissa 2008 alle 62-kiloisten sarjassa viidenneksi yhteistuloksella 294 kg. Hänen tuloksensa tempauksessa oli 132 kg ja työnnössä 162 kg. MM-kilpailuissa hän sijoittui 13:nneksi alle 69-kiloisten sarjassa vuonna 2010 ja 15:nneksi alle 56-kiloisten sarjassa vuonna 2007. Nuorten MM-kilpailuissa hän saavutti hopeaa alle 69-kiloisten sarjassa vuonna 2009 tasatuloksella kiinalaisen Lin Qingfengin kanssa mutta tätä 360 grammaa painavampana. Molempien yhteistulos oli 320 kg, ja Hansawong tempaisi 145 kg sekä työnsi 175 kg.

## Lähteet
Lin Qingfeng

**Lin Qingfeng** (s. 26. tammikuuta 1989) on kiinalainen painonnostaja. Hän voitti Lontoon olympialaisissa 2012 kultaa alle 69-kiloisten sarjassa yhteistuloksella 344 kg. Hänen tuloksensa tempauksessa oli 157 kg ja työnnössä 187 kg. Hän voitti samassa painoluokassa nuorten maailmanmestaruuden vuonna 2009.

## Lähteet
Utroja

**Utroja** ( , , latg. *Iudrupe, Iudroja* ) on Itä-Latviassa ja Luoteis-Venäjällä Pihkovan alueella virtaava joki, joka on Velikajan sivujoki. Joen vanhin nimi on Ūdrāja ja sen muoto Ūdrupe voidaan kääntää Suomeksi ”Saukkojoki”. Venäläinen nimi voidaan kääntää sanaksi ”aamu” eli joki olisi silloin ”Aamujoki”.

## Joen kulku
Utroja on 176 kilometriä pitkä joki, joka alkaa Latviassa ja yhtyy pääuomaansa Velikajaan Venäjällä. Joen nimi on Latviassa Rītupe ja Venäjällä Utroja. Joen alkulähteet sijaitsevat Latgallian ylängöllä. Se toimii noin 10 kilometrin matkalla maiden välisenä rajajokena. Joen toinen tai molemmat rannat kuuluvat Latvialle 56 kilometrin matkalla ja vastaavasti noin 130 kilometrin matkalla Venäjälle. Latviassa se virtaa Rēzeknen- ja Kārsavan kunnan läpi ja Venäjällä se siirtyy Pihkovan alueella ensin Pytalovon piirin ja alempana Ostrovin piirin alueelle.

Joki alkaa Bēzgalen kylässä lähteistä riippuen Micānusta  tai Meirānustasta . Utroija juoksee ensin Rītupen nimisenä ojana, joka etenee aluksi kohti koillista. Siellä siihen yhtyy etelästä tuleva Strauja. Sitten Kārsavan kohdalla se tekee S-kirjaimen muotoiset mutkat ja toimii 10 kilometrin matkalla valtioiden välisenä rajana. Rajalta Utroja erkanee pohjoiseen kulkevaksi mutkittelevaksi joeksi, joka seuraa rajaa kulkien selvästi Venäjän puolella. Joki saapuu Pytalovoon, jonka läpi se virtaa. Kaupungin alla siihen yhtyy etelästä tuleva Ladajoki ja noin 20 kilometrin jälkeen Dubkissa (Дубки) siihen yhtyy suurin sivujoki Lža. Utroja saapuu Velikajan jokilaaksoon, missä se yhtyy Velikajaan 10 kilometriä Ostrovista alajuoksulle päin lähelle Kuhvan laskukohtaa.

## Valuma-alue ja sivujoet
Utrojan valuma-alueiden lähteet sijaitsevat Haanjan ylängön ja Latgallian ylängön välisellä vedenjakaja-alueella. Se sijaitsee Narvanjoen vesistöalueessa Velikajan valuma-alueella. Velikaja laskee Peipsijärveen, mistä Narvanjoki jatkaa pohjoiseen ja laskee lopuksi  Itämerellä Suomenlahteen. Utrojan valuma-alue sijaitsee Latviassa Rēzeknen-, Kārsavan- ja Ciblan kunnan alueella ja Venäjällä Pihkovan alueella pääosin Pytalovon piirissä ja Ostrovin piirissä. Valuma-alueen pinta-ala on 3&nbsp;000 neliökilometriä, josta 1&nbsp;443 neliökilometriä kuuluu Latvialle ja loput noin 1&nbsp;560 neliökilometriä Venäjälle. Utrojan suurimmat sivujoet on esitelty alla taulukossa. Niistä vain Strauja pysyy koko ajan Latviassa.

})
! nimi()
! pituus(km)
! valuma-alue(km²)
! lähde
|-
| 36 || Lža || Лжа || Ludza || 156 || 1540 ||1,2
|-
| 54 || Lada || Лада || Lada || 40 || 262 ||1,2
|-
| 138 || Strauja || Страуя || Strauja || 22/24 || 121 ||1,2
|-
|}
Lähteet: 1 = , 2 = 

Joen valuma-alueella on joitakin järviä. Järvistä Micānu tai Meirānu sijaitsevat lähdejärvinä joenuomassa

## Hallintoalue
Vewnäjän valtiollisen vesistörekisterin mukaan joki ja sen valuma-alue kuuluu Itämeren valuma-alueen piiriin () ja joen vesistörekisterin numero on 01030000212102000028662 . Venäjän puoleisten vesistöjen hallintorakenteesta ei ole tässä tietoa, mutta alue sisältyy kuitenkin Pihkovan alueeseen. Latvian vesistöhallinnosta ei myöskään ole tietoa.

## Huomautuksia

## Lähteet
Dubravka Šuica

**Dubravka Šuica** (s. 20. toukokuuta 1957) on kroatialainen poliitikko. 

Joulukuusta 2024 alkaen Šuica on EU-komissaari Von der Leyenin II komissiossa toimialanaan Välimeren alue.

Hän toimi  ensimmäisessä Von der Leyenin komissiossa komissaarina, jonka alaa oli Demokratia ja väestökehitys: Hän oli myös komission varapuheenjohtaja, ja johti Euroopan tulevaisuus -konferenssia. EU-puolueista hän edustaa Euroopan kansanpuolue EPP:tä, kansallisesti Kroatian demokraattinen liitto- eli HDZ-puoluetta.	

Šuica oli Euroopan parlamentin jäsen vuosina 2013–2019.

## Lähteet

## Aiheesta muualla

*
Luminor

**Luminor Bank AS** on virolainen pankki, joka toimii Viron lisäksi paikallisten sivuliikkeiden ja tytäryhtiöiden kautta myös Latviassa ja Liettuassa. Luminor on Baltian maiden kolmanneksi suurin pankki.

## Historia
Luminor perustettiin syksyllä 2017, kun pohjoismaiset Nordea ja DNB yhdistivät Baltian maiden liiketoimintansa. Pankit olivat tiedottaneet yhdistymisaikeesta alun perin kesällä 2016. Nordea ja DNB sopivat uuden pankin äänioikeuden jakamisesta keskenään puoliksi, mutta Luminorin taloudellisista oikeuksista Nordea sai 56,5&nbsp;% ja DNB puolestaan 43,5&nbsp;%. Aloittaessaan toimintansa Luminorille siirtyi noin 930&nbsp;000 DNB:n ja noin 350&nbsp;000 Nordean vanhaa asiakasta.

Nordea ja DNB tiedottivat syyskuussa 2018, että ne myyvät 60 prosentin osuuden Luminorista pääomasijoitusyhtiö Blackstonelle. Kaupan jälkeen sekä Nordealle että DNB:lle jäi noin 20 prosentin osuus Luminorista. Blackstone teki kuitenkin myös sopimuksen Nordean kanssa sen osuuden ostamisesta tulevien vuosien aikana, kun taas DNB oli ilmaissut halukkuutensa jatkaa Luminorin omistajien joukossa. Blackstonen edustajat katsoivat, että pääomasijoittajana he saattaisivat tähdätä pankin pörssilistaukseen muutaman vuoden päästä.

## Lähteet

## Aiheesta muualla
* Luminor
Ari Aster

**Ari Aster** (s. 15. heinäkuuta 1986 New York, New York) on yhdysvaltalainen elokuvaohjaaja ja käsikirjoittaja.

Asterin elokuville on tunnusomaista kauhun ja mustan huumorin yhdistely, väkivalta, pitkät otokset sekä pakanalliset aiheet. Hän käsittelee elokuvissaan usein syyllisyyttä, häpeää ja pelkoa.

## Elämä ja ura
Aster syntyi vuonna 1986 juutalaiseen perheeseen New Yorkissa. Hänen isänsä on muusikko ja äitinsä on runoilija. Hänellä on yksi pikkuveli. Perhe muutti Chesteriin Englantiin, missä Asterin isä avasi jazzyökerhon. Perhe palasi Amerikkaan, kun Aster oli 10-vuotias, ja asettui New Mexicoon.

Aster opiskeli elokuvantekoa Santa Fen collegessa ja valmistui vuonna 2008. Hän päätti ryhtyä elokuvaohjaajaksi ja meni opiskelemaan Yhdysvaltain elokuvainstituuttiin, jonka ohjaajalinjalta hän valmistui vuonna 2010.

Asterin ensimmäinen elokuva opiskelijatöidensä jälkeen oli vuoden 2011 psykologinen kauhuelokuva *The Strange Thing About the Johnsons*. Se esitettiin Slamdancen elokuvajuhlilla ja nousi internetilmiöksi.

Asterin ensimmäinen pitkä elokuva oli yliluonnollinen psykologinen kauhuelokuva *[[Hereditary – pahan perintö]]* (2018), jonka hän myös käsikirjoitti. Elokuva menestyi hyvin ja toi Asterille vuoden elokuvan ja ohjauksen palkintoehdokkuuksia.

Asterin toinen elokuva *[[Midsommar – loputon yö]]* (2019) oli niin ikään kauhuelokuva. Se menestyi erinomaisesti ja toi Asterille lisää palkintoehdokkuuksia.

Aster teki vuonna 2021 sopimuksen televisiotuotantoyhtiö A24:n kanssa. Asterin kolmas elokuva *[[Beau Is Afraid]]* (2023) on surrealistinen tragikomedia- ja kauhuelokuva.

Asterin yksityiselämästä ei tiedetä paljoakaan, sillä hän on pitänyt sen salassa.

## Filmografia

## Lähteet

## Aiheesta muualla
*
Sunnuntaipalstat

**Sunnuntaipalstat** on noin 500 asukkaan pientaloalue Helsingissä Malmin lentokentän länsipuolella, lähellä Ala-Malmin keskustaa. Se kuuluu itse lentokentän ohella Malmin kaupunginosan Malmin lentokenttä -nimiseen osa-alueeseen.

Tasaiselle peltoalueelle palstoitettiin tontteja ja rakennettiin pientaloja jo 1900-luvun alkuvuosina. Vanhin säilynyt rakennus Pilvitie 7:ssä on vuodelta 1900. Sen lisäksi on säilynyt muutama muukin rakennus toista maailmansotaa edeltäneeltä ajalta, mutta valtaosa nykyisistä rakennuksista on vuosilta 1975–2000. Alueella on sekä yksityisesti omistettuja että kaupungin omistamia, vuokrattuja tontteja, ja omakotitalojen ohella joitakin rivitaloja.

Malmin lentoaseman kiitotien jatkeeksi tarvittu suoja-alue jakoi 1930-luvulla Sunnuntaipalstat eteläiseen ja pohjoiseen osaan, joiden välillä on vain jalankulun ja pyöräilyn yhteys. Pohjoiselle osalle pääsee autolla Malminkaarelta, eteläiselle Tullivuorentieltä. Pohjoisella osalla asui 2010-luvun keskivaiheilla yhteensä 239 ja eteläisellä osalla 236 asukasta, yhteensä siis 475.

Viereisen Tapanilan tavoin Sunnuntaipalstat olivat alun perin työväen asuinaluetta. Alueen asukasluku kasvoi nopeasti 1910-luvulla. Alueen nimen arvellaan tulleen siitä, että kuusipäiväistä työviikkoa tekevät työläiset pääsivät rakentamaan talojaan lähinnä sunnuntaisin.  Sunnuntaipalstojen teiden nimistö on peräisin sääilmiöistä: Sadetie, Pilvitie, Pakkastie yms.

Sunnuntaipalstojen kaakkoispuolella, Malmin lentokentän lounaiskulmassa on mäkisempi pientalo- ja rivitaloalue, Nallenmäki. Sen itäpuolelle on tarkoitus 2020-luvulla rakentaa kerrostaloalue nimeltä Nallenrinne Malmin lentokenttäalueen uudistuksen ensimmäisenä vaiheena. Sunnuntaipalstoista pohjoiseen, Fallkullan kartanon pohjoispuolella sijainnutta pientaloaluetta kutsuttiin Helluntaipalstoiksi. Sen paikalle on 2010-luvulla noussut Fallkullan kerrostaloalue.

## Lähteet

## Aiheesta muualla
*Valokuva alueen rakentamisen alkuvaiheilta vuodelta 1913, Helsingin kaupunginmuseo.
Bandiougou Bidia Doucouré

**Bandiougou Bidia Doucouré** (s. 1934 Fongou, Yélimanén piiri) on malilainen toimittaja ja poliitikko. 

Doucouré on kansallisuudeltaan soninke. Hän suoritti rakennusalan ammattitutkinnon Bamakon teknisessä lyseossa ja opiskeli sitten Dakarin yliopistossa. Doucouré työskenteli Senegalin sosiaalirahastossa vuosina 1955–1960 ja Malin sosiaalivakuutuslaitoksessa INPS:ssä vuosina 1960–1962.

Doucouré suoritti journalismin pikakurssin vuosina 1961–1962 ja työskenteli sanomalehti *[[L’Essor]]issa* vuonna 1962. Hän toimi ulkoministeriön lehdistöavustajana vuosina 1962–1964, harjoitteli Ranskassa vuonna 1964 ja valmistui Strasbourgin Kansainvälisestä journalistikorkeakoulusta vuonna 1966.

Doucouré työskenteli *L’Essorin* päätoimittajana vuosina 1968–1970 ja toimittajana vuosina 1970–1977 sekä *Sunjata*-aikakauslehden toimittajana vuosina 1977–1982. Hän toimi myös tiedotus-, lehdistö- ja kirjateollisuusammattiliitto Synipilin pääsihteerinä vuosina 1970–1982 sekä ammattiliittojen keskusjärjestön UNTM:n hallinto- ja varapääsihteerinä vuosina 1978–1982. Vuosina 1978–1979 Doucouré valmisteli Malin kansan demokraattisen liiton perustaavaa kokousta, jossa hänet valittiin puolueen kansallisneuvoston jäseneksi.

Doucouré toimi Malin valtionyhtiöministerinä vuosina 1982–1984. Hän riitautui ministerikaudellaan entisten ammattiyhdistystoveriensa kanssa ja palasi valtion lehdistötoimisto AMAP:iin, jossa hän työskenteli vuosina 1984–1988. Vuosina 1988–1992 Doucouré oli viestintäministeriön palveluksessa ja jäi sitten eläkkeelle.

Doucouré on Rassemblement pour la démocratie et le progrès (RDP) -puolueen perustajajäsen. Hän toimi sen hallintosihteerinä vuosina 1991–1995 ja pääsihteerinä vuosina 1995–1997. Doucouré valittiin puolueen edustajaksi Yélimanésta Malin kansalliskokoukseen vuonna 1992.

Doucouré riitautui Coppon vaaliboikottia kannattaneen RDP:n puheenjohtajan Almamy Syllan kanssa vuonna 1997 ja perusti tovereineen uuden puolueen Rassemblement national pour la démocratien (RND). Doucouré toimi puolueen puheenjohtajana Abdoulaye Garba Tapon jälkeen vuosina 2001–2005. RND yhdistyi Soumaïla Cissén URD:hen, jonka varapuheenjohtajana Doucouré toimi vuosina 2005–2011. Hän on nykyään puolueen kunniapuheenjohtaja.

## Lähteet
Elisa Ferreira

**Elisa Ferreira** (s. 17. lokakuuta 1955) on portugalilainen poliitikko. Hän toimii Von der Leyenin I komissiossa komissaarina, jonka vastuualueena oli koheesio- ja uudistusasiat. EU-puolueista hän edustaa Euroopan sosialidemokraattinen puolue PES:iä ja kansallisesti Sosialistipuoluetta.	

Ferreira oli Euroopan parlamentin jäsen vuosina 2004–2016.

## Lähteet

## Aiheesta muualla

*
Amanda Lovelace

**Amanda Lovelace** on yhdysvaltalainen runoilija. Hän on julkaissut useita runokokoelmia kuten Goodreads Choice Award -palkitun *Tässä prinsessa pelastaa itsensä*.

## Koulutus ja ura
Lovelace on valmistunut Kean Universitystä pääaineena englannin kieli ja sivuaineena sosiologia.

Lovelace julkaisi ensimmäisen runokokoelmansa *Tässä prinsessa pelastaa itsensä* omakustanteena vuonna 2016, ennen kuin Andrews McNeel -kustantamo hankki sen julkaisuoikeudet. He julkaisivat myös Lovelace kaksi seuraavaa runokokoelmaa.

Lovelacen mukaan hän haluaa runoillaan "kuvata naisten rikasta sisäistä elämää ja keskittyä piilossa oleviin jokapäiväisiin kamppailuihin". Vaikka hänen toinen kokoelmansa *The Witch Doesn't Burn in This One* "puhuttelee selvästi nykyilmapiiriä", se oli valmistunut ennen Me Too -kampanjan heräämistä. Lovelace pitää sitä Me Too -kirjana siitä huolimatta, ja toteaa kirjoittavansa aiheesta lisää.

Lovelacen kolmas teos *To Make Monsters Out of Girls* julkaistiin vuonna 2018.

## Teokset
### Suomennetut teokset
* 

### Suomentamattomat teokset
* 
* 
* 
* 
* 
* 
* 

## Lähteet
Karl Mack von Leiberich

**Karl Mack von Leiberich** (25. elokuuta 1752 Nennslingen, Baijeri – 22. lokakuuta 1828 Sankt Pölten, Itävalta) oli itävaltalainen kenraali, joka toimi komentajana Ranskan vallankumoussotien ja Napoleonin sotien aikana. Hän kärsi ratkaisevan tappion Napoleonin armeijalle vuoden 1805 Ulmin taistelussa.

## Ura
Mack aloitti sotilasuransa vuonna 1770 furiirina Itävallan ratsuväessä ja yleni 1773 aliluutnantiksi. Hänen uransa lähti nopeaan nousuun hänen päästyään marsalkka Franz Moritz von Lacyn sihteeriksi. Baijerin perimyssodan aikana 1778–1779 Mack oli kenraali Franz Joseph Kinskyn adjutanttina. Vuodesta 1783 Mack palveli Itävallan pääesikunnassa. Hänet aateloitiin vuonna 1785 nimellä *Mack von Leiberich*. Turkin sodassa 1788–1790 hän oli marsalkka Gideon Ernst von Laudonin päämajoitusmestarina. Hänet palkittiin osuudestaan Belgradin valtauksessa Maria Teresian ritarikunnan ritariristillä sekä everstiluutnantin arvolla. Vuonna 1791 hän sai myös vapaaherran aatelisarvon. Ensimmäisen vallankumoussodan alussa vuonna 1793 Mack oli Koburgin prinssin komentaman armeijan esikuntapäällikkönä Itävallan Alankomaissa ja sen jälkeen Reinin-armeijan päämajoitusmestarina. Hän sai vuonna 1794 kenraalimajurin ja 1796 sotamarsalkkaluutnantin arvon.

Mack kutsuttiin lokakuussa 1798 Napolin kuningaskunnan armeijan ylipäälliköksi. Hän onnistui hetkellisesti lyömään Jean-Étienne Championnet’n komentamat ranskalaiset ja valtaamaan Rooman, mutta joutui pian perääntymään. Menetettyään nopeasti Napolin ranskalaisille vuoden 1799 alussa hän joutui raivostuneiden napolilaisten vainoamaksi, jolloin hänen oli paettava vihollisen päämajan turviin. Ranskalaiset lähettivät hänet sotavankina Pariisiin, mutta hän onnistui pakenemaan huhtikuussa 1800 takaisin Itävaltaan.

Mack oli Itävallan tärkeimpiin sotilaskomentajiin kuuluneen arkkiherttua Kaarlen kiivas vastustaja, mutta onnistui vuonna 1804 saamaan keisari Frans I:n luottamuksen ja kohosi keisarin tärkeimmäksi sotilaalliseksi neuvonantajaksi. Itävallan valmistellessa uutta sotaa Ranskaa vastaan Mack nimitettiin armeijan päämajoitusmestariksi ja hän yritti kiireesti uudistaa armeijaa. Kolmannen liittokunnan sodan puhjettua vuonna 1805 ylipäälliköksi nimitettiin arkkiherttua Ferdinand, mutta Mack toimi tosiasiassa sotaretken komentajana Baijerissa. Arviointivirheiden seurauksena Mack kärsi katastrofaalisen tappion Napoleonille Ulmin taistelussa lokakuussa 1805 ja joutui antautumaan koko 50&nbsp;000 miehen armeijansa kanssa. Tämä avasi Napoleonille tien valtakunnan pääkaupunkiin Wieniin.

Mackin antautumista pidettiin niin häpeällisenä, että sodan päätyttyä hänet vangittiin helmikuussa 1806 ja asetettiin sotaoikeuteen, joka tuomitsi hänet kesäkuussa 1807 kahdeksan vuoden vankeuteen sekä menettämään sotilasarvonsa, nimikkorykmenttinsä ja Maria Teresian ritarikunnan jäsenyyden. Keisari lievensi armahduksella vankeusajan kahdeksi vuodeksi, joten Mack vapautui vuonna 1808. Hänen sotamarsalkkaluutnantin arvonsa ja ritarikuntajäsenyytensä palautettiin vuonna 1819.

## Lähteet

## Aiheesta muualla
Tyrone Mings

**Tyrone Deon Mings** (s. 13. maaliskuuta 1993 Bath) on englantilainen jalkapalloilija, pelipaikaltaan keskuspuolustaja. Hän edustaa Englannin Valioliigassa pelaavaa Aston Villaa.

Mings siirtyi joulukuussa 2012 Englannin mestaruussarjassa pelanneeseen Ipswich Towniin, jossa pelasi 57 liigaottelua. Kesällä 2015 hän siirtyi Bournemouthiin, jossa hän pelasi 3,5 kauden aikana Valioliigassa 17 ottelua. Tammikuussa 2019 hän siirtyi lainalle Aston Villaan, joka nousi kauden päätteeksi mestaruussarjasta Valioliigaan. Kesällä 2019 Mings siirtyi Aston Villan omistukseen. Kaudella 2019–2020 hän pelasi 33 valioliigaottelua, joista 32 ottelussa täydet 90 minuuttia, ja teki maalin joulukuussa Manchester Unitedia sekä tammikuussa Watfordia vastaan. Seuraavalla kaudella hän pelasi 36 valioliigaottelua ja teki maalin syyskuun lopulla Fulhamia sekä marraskuun alussa Southamptonia vastaan. Kaudella 2021–2022 hän pelasi Valioliigassa 36 ottelua ja teki marraskuussa maalin Brightonia vastaan. Seuraavalla kaudella pelaamissaan 35 valioliigaottelussa hän onnistui maalinteossa huhtikuussa Fulhamia vastaan. Hän sai kauden 2023–2024 avausottelussa ristisidevamman, minkä seurauksena hän oli kentiltä sivussa seuraavan vuoden lokakuulle saakka. Kaudella 2024–2025 hän pelasi 14 valioliigaottelua, joista avauskokoonpanossa 12. Mestarien liigassa hän pelasi neljä ottelua avauskokoonpanossa.

Mings pelasi Englannin maajoukkueessa ensimmäisen ottelunsa lokakuussa 2019 EM-karsinnassa vieraskentällä Bulgariaa vastaan. Kuukausi myöhemmin hän pelasi vierasottelun Kosovoa vastaan. Vuonna 2020 hän pelasi viisi maaottelua ja vuonna 2021 yhdeksän maaottelua. Kesällä 2021 pelatuissa EM-kilpailuissa hän kuului hopeamitaleille yltäneeseen Englannin joukkueeseen. Hän pelasi täydet minuutit kahdessa ensimmäisessä alkulohko-ottelussa, mutta Harry Maguiren palattua loukkaantumisensa jälkeen kokoonpanoon Mings pelasi enää runsaat kymmenen minuuttia vaihdosta kentälle tulleena viimeisessä alkulohko-ottelussa eikä saanut peliaikaa lopuissa otteluissa. Ensimmäisen maaottelumaalnsa hän teki MM-karsintaottelussa San Marinoa vastaan marraskuussa 2021. Hän teki maalin myös vuoden 2022 ainoassa maaottelussaan Norsunluurannikkoa vastaan. Vuonna 2023 hän pelasi yhden maaottelun. Kaikkiaan hän on pelannut 18 maaottelua ja tehnyt kaksi maalia.

## Lähteet
Sisäympyrä

**Sisäympyrä** voi tarkoittaa ainakin seuraavia asioita:

## Yleisin merkitys
Yleensä puhuttaessa sisäympyrästä tarkoitetaan nimenomaan kolmion sisään piirrettyä ympyrää.

## Muut merkitykset
Sisäympyräksi voidaan myös kutsua minkä tahansa monikulmion sisään piirrettyä ympyrää, esimerkiksi:
* neliön sisään piirretty ympyrä
* säännöllisen viisikulmion sisään piirretty ympyrä
* säännöllisen kuusikulmion sisään piirretty ympyrä
* Muun säännöllisen monikulmion sisään piirretty ympyrä
* neljäkkään sisään piirretty ympyrä
* pentagrammin sisään piirretty ympyrä
Gaoussou Drabo

**Gaoussou Drabo** (s. 26. toukokuuta 1950 Saigon) on malilainen toimittaja ja diplomaatti. Hän on toiminut myös maan viestintäministerinä.

Drabo syntyi Indokiinaan sijoitetun Ranskan armeijan upseerin Kélétigui Drabon perheeseen. Hän valmistui Moskovan yliopiston journalistisesta tiedekunnasta vuonna 1974. Drabo työskenteli Malin valtiollisen päivälehden *[[L’Essor]]in* toimittajana vuosina 1974–2002. Hän toimi lehden kulttuuri- ja urheiluliitteen päätoimittajana vuosina 1975–1977, *Podium*-urheilulehden päätoimittajana vuosina 1977–1981 ja koko lehden päätoimittajana vuosina 1981–1989. Drabo oli valtion lehdistötoimisto Amapin varajohtaja vuodesta 1989 ja johtaja vuosina 1990–2002. Virassaan hän pyrki edistämään lehdistön moniarvoisuutta.

Drabo toimi Malin viestintäministerinä vuosina 2002–2007. Vuosina 2008–2013 hän oli Malin suurlähettiläänä Italiassa. Jäätyään eläkkeelle hän on jatkanut työskentelyä *L’Essorin* kolumnistina, osallistunut sisällissodan jälkeiseen vuoropuheluun ja toiminut viestintäneuvoston jäsenenä.

## Lähteet
Abdoulaye Singaré

**Abdoulaye Singaré** (20. maaliskuuta 1918 Koulikoro – 19. lokakuuta 2004 Bamako) oli malilainen hallintovirkailija ja poliitikko.

Singaré opiskeli Bamakon Terrasson de Fougères -koulussa vuosina 1932–1936 ja työskenteli sen jälkeen hallintovirkailijana. Hän osallistui ammattiyhdistystoimintaan ja oli perustamassa Sudanin liittoa vuonna 1946. Singaré toimi puolueen politbyroon jäsenenä vuosina 1947–1955 ja sen äänenkannattajan *[[L’Essor]]in* ensimmäisenä päätoimittajana vuonna 1949. Hänet valittiin Ranskan Sudanin alueneuvostoon vuonna 1952 ja lainsäädäntökokoukseen vuonna 1956.

Singaré toimi julkisen palvelun ministerinä Ranskan Sudanin ensimmäisessä hallituksessa vuosina 1957–1959. Abdoulaye Diallon palattua Guineaan vuonna 1958 hän hoiti myös työministerin tehtäviä. Singaré oli Malin opetusministerinä vuosina 1959–1966. Häntä pidetään vuoden 1962 koulu-uudistuksen pääsuunnittelijana.

Singare vetäytyi politiikasta vuoden 1968 vallankaappauksen jälkeen, mutta joutui silti kahdesti pidätetyksi poliittisesta toiminnasta epäiltynä.

## Lähteet
Pramod Sawant

**Pramod Sawant** (s. 24. huhtikuuta 1973) on intialainen poliitikko, joka on toiminut Goan pääministerinä vuodesta 2019. Hänet on valittu Goan lainsäätäjäksi kahdesti vuosina 2012 ja 2017. Vuodesta 2017 alkaen hän toimi Goan osavaltioparlamentin puhemiehenä vuoteen 2019 asti. Hänen poliittinen uransa alkoi Intian kansanpuolueen nuorisojärjestössä. 

Koulutukseltaan Sawant on ayurvedalääkäri. Hän on myös toiminut hindunationalistisen Rashtriya Swayamsevak Sangh -vapaaehtoisjärjestön aktivistina. Mediatietojen mukaan järjestön jäsenyys vaikutti hänen valintaansa, osavaltion pääministeriksi, Intian kansanpuolueen johdon keskuudessa. Muina vaikuttavana asioina on pidetty hänen läheistä suhdettaan entiseen pääministeri Manohar Parrikariin sekä vaalipiiriä, josta hänet valittiin. Sawantin vaalipiiri on Goan kaivosaluetta, jonka toimeentuloa vaikeutti huomattavasti Intian korkeimman oikeuden toimeenpanema kaivamiskielto. Osavaltiohallitusta muodostaessaan Sawantin täytyi saada taaksensa Goassa vaikuttavia paikallisia puolueita, koska Intian kansanpuolueella ei ole enemmistöä parlamentissa. Saadakseen kahden pienpuolueen tuen Sawant teki niiden puheenjohtajista osavaltion varapääministereitä. 

Sawantin vaimo on Intian kansanpuolueen naisjaoston Goan yksikön johtaja.

## Lähteet
Mikalai Harbatšou

**Mikalai Stsjapanavitš Harbatšou** (, , 15. toukokuuta 1948 Rahatšou, Valko-Venäjän SNT – 9. huhtikuuta 2019) oli Neuvostoliittoa edustanut ratameloja, olympiavoittaja ja maailmanmestari.

Harbatšou voitti kajakkikaksikoiden 1000 metrillä olympiakultaa Münchenissä 1972. Kajakkinelikoiden 10&nbsp;000 metrillä hän voitti kolme MM-mitalia joiden joukossa maailmanmestaruuden vuonna 1974. Harbatšou kuoli 70-vuotiaana 9. huhtikuuta 2019.

## Lähteet
* Nikolay Gorbachov Bio, Stats, and Results  Olympics at Sports-Reference.com 

### Viitteet

## Aiheesta muualla
*
Ekspressiivinen taideterapia

**Ekspressiivinen taideterapia** on monitaiteellinen taideterapian laji jossa yhdistellään useita eri ilmaisumuotoja esimerkiksi musiikkia, teatteria, runoutta, tanssia tai muuta taidelajia. Taideterapiassa käytetään yleensä vain yhtä taidelajia. Ekspressiivistä taideterapiaa käytetään ryhmä- tai yksilöterapiassa. Siinä käytetään luovaa prosessia ongelmien analysointiin ja ratkaisemiseen. Hyötyäkseen terapiasta ei tarvitse olla taiteellista taustaa tai koulutusta.

## Historia
Ekspressiivinen taideterapia sai alkunsa USA:ssa Lesley Universityssa, Bostonissa 1970-luvulla ryhmä taiteilijoita ja terapeutteja joihin kuuluivat myös Paolo Knill ja Shaun McNiff.

### Teoreettinen viitekehys
Ekspressiivinen taideterapia ei nojaa mihinkään psykoterapeuttiseen viitekehykseen vaan on fenomenologinen (ilmiöpohjainen) menetelmä. Terapeutti ei tulkitse asiakkaan/potilaan tekemiä teoksia, vaan asiakas/potilas itse tekee tulkinnat ja merkityksen annot. Terapeutti auttaa prosessia kysymyksillä, jotka auttavat havainnoimaan prosessia ja kehollisia ja tunneaistimuksia. Työskentely kehollisesti ja aistisesti pelkän tunteista ja kokemuksista puhumisen sijaan antaa tilaa työstää kokemuksia ja tunteita ilman järkeistämistä ja logiikkaa. Luovuudelle on tilaa, jolloin tekijän kokemukseksi voi nousta asioita, joihin järkeilyllä ja logiikalla ei pääse. Tämä tunnetaan ekspressiivisessä taideterapiassa ns. poieettisena tietona, eli tekemällä saavutettavana tietona.  

### Kehittäjät
Keskeisimpiä nimiä ekspressiivisessä taideterapiassa ovat Paolo Knill, Shaun McNiff, Steven K. Levine, Ellen G. Levine, Margo Fuchs, Marcus Scott-Alexander.

### Keskeisiä käsitteitä
* Low skill -high sensitivity
* Art as a way of knowing
* Trust the process
* Play space -leikin tila
* Poieettinen tieto

### Opiskelu
* EGS
* Muurlan opisto
* Inartes Instituutti

## Lähteet

## Aiheesta muualla
* 
*
Timidity

**Timidity** (tyyliteltynä **TiMidity**, **TiMidity++**) on ohjelmallinen syntetisaattori ja konvertteri, joka tuottaa PCM-audiota muun muassa MIDI-tiedostoista.
Ohjelman seuraaja on TiMidity++.

Alkuperäisen version kehittäjä on Tuukka Toivonen ja se on julkaistu vuonna 1995. Seuraajan kehittäjä on Masanao Izumo.

TiMidity++ on julkaistu GNU GPL -lisenssillä useille alustoille. Ohjelma tukee SoundFont äänitiedostoja.

## Lähteet

## Aiheesta muualla
* https://directory.fsf.org/wiki/TiMidity
* http://vincent.pagel.free.fr/TIMIDITY/
* http://manpages.ubuntu.com/manpages/trusty/man1/timidity.1.html
Zorron tarina

**Zorron tarina** on chileläisen Isabel Allenden vuonna 2005 julkaisema romaani, joka kertoo Zorron synnyintarinan. Se on ensimmäinen Zorron synnyintarinasta kertova teos, joka sijoittuu Johnston McCulleyn luoman *[[The Curse of Capistrano]]* tarinan edeltävään aikaan. Kirjaan on otettu vaikutteita myös muista Zorroon liittyvistä tuotannoista, kuten elokuvasta Zorron naamio.

## Tarina
Tarina jakaantuu kuuteen eri osaan, jossa käsitellään Diego de la Vegan elämää ja Zorron syntymistä. Diego syntyi espanjalaisen ylimyksen ja intiaanisukuisen naisen pojaksi. Hän kasvaa rinnakkain imettäjänsä pojan Bernandon kanssa ja pitää tätä veljenään. Etuoikeutetusta asemastaan huolimatta Diego näkee jo varhain, miten väärin hänen kotiseutunsa vähäosaisia kohdellaan. Hänen isoäiti Valkoinen Pöllö vihkii Diegon yhdessä Bernardon kanssa intiaaniriittien ja mystiikan salaisuuksiin ja opettaa hänelle viisi hyvettä: kunnian, oikeudenmukaisuuden, nöyryyden, arvokkuuden ja rohkeuden. Kyseisen aikuisuuden rituaalikokeen jälkeen hän löytää oman toteemieläimen ja pian kuusitoistavuotiaana Diego matkustaa koulutettavaksi Barcelonaan, Espanjaan. Siellä hän alkaa kehitellä toista minäänsä, naamioitunutta köyhien sankaria, jonka nimeksi hän ottaa espanjan kielestä kettua tarkoittavan sanan Zorro. Uskollinen Bernando auttaa häntä toteuttamaan kaksoiselämäänsä Zorrona, kun he palaavat takaisin Kaliforniaan.

## Lähteet
Formula 2 Abu Dhabin Grand Prix 2019

**Formula 2 Abu Dhabin Grand Prix 2019** oli Formula 2 -kauden 2019 12. ja viimeinen osakilpailu, joka ajettiin 30. marraskuuta.–1. joulukuuta Yas Marinan moottoriradalla Abu Dhabissa.

## Tulokset
### Aika-ajot

### Lauantain kilpailu

### Sunnuntain kilpailu

## Muuta
* Christian Lundgaardin ensimmäinen kilpailu.
* Nyck de Vriesin, Nicholas Latifin, Sérgio Sette Câmaran, Jordan Kingin, Matevos Isaakjanin, Tatiana Calderónin ja Mahaveer Raghunathanin viimeinen kilpailu.

## Katso myös
* Abu Dhabin Grand Prix 2019

## Lähteet
Juhani Nousuniemi

**Juhani Nousuniemi** (s. 1949) on Yleisradion saamelaisradion eläkkeellä oleva  aluepäällikkö.

Nousuniemi aloitti saamelaisradion avustajana 1970-luvulla. Hän oli vakituinen toimittaja vuosina 1978–1979 ja toimituksen esimies ja vastaava toimittaja 1980–1984. Nousuniemi nimitettiin aluepäälliköksi vuonna 1985.

Toimituksen esimiehenä Nousuniemi pyrki rakentamaan saamelaisradiota kattavammaksi niin alueellisesti kuin kielellisesti. Koltansaamenkielisiä ohjelmia lisättiin ja inarinsaameksi ohjelmia alettiin tehdä säännöllisemmin vuonna 1982.

Nousuniemi ohjasi yhteispohjoismaisena saamenkielisenä tuotantona toteutetun aboriginaaleista kertovan dokumentin *Čáhppes Australia* (Musta Australia) vuonna 1981.

## Lähteet
Jan Nygren

**Jan Nils Johan Nygren** (10. huhtikuuta 1934 – 28. marraskuuta 2019) oli ruotsalainen näyttelijä, hänet tunnettiin Katto-Kassisen roolista (Kassisen ääni).

## Valikoitu filmografia
*1973 - *[[Emil och griseknoen]]*
*1973 - *[[Någonstans i Sverige]]* (TV)
*1974 - *[[Världens bästa Karlsson]]* (Katto-Kassisen äänenä)
*1975 - *[[Egg! Egg! A Hardboiled Story]]*
*1977 - *[[Veljeni Leijonamieli (elokuva)|Bröderna Lejonhjärta]]*
*1979 - *[[Du är inte klok, Madicken]]*
*1980 - *[[Sverige åt svenskarna]]*
*1981 - *[[Babels hus]]* (TV)
*1982 - *[[Jönssonligan & Dynamit-Harry]]*
*1983 - *[[Profitörerna]]* (TV)
*1985 - *[[Pekka Töpöhäntä Amerikassa]]*
*1986 - *[[Hassel – Beskyddarna]]*
*1988 - *[[Kråsnålen]]* (TV)
*1991 - *[["Harry Lund" lägger näsan i blöt!]]*
*1991 - *[[Den ofrivillige golfaren]]*
*1993 - *[[Sökarna]]*
*1994 - *[[Den vite riddaren]]* (TV)
*1996 - *[[Monopol (film)|Monopol]]*

## Lähteet
Nette Peit

**Nette Peit** (s. 27. maaliskuuta 1992) on virolainen lentopalloilija, joka edustaa salolaista LP Viestiä. Hänen kasvattajaseura on Kohila VC.

Nette Peit aloitti lentopalloilun 9-vuotiaana. Yläasteen jälkeen hän jatkoi urheilulukioon, jossa keskittyi lajiin Viron parhaiden nuorten pelaajien kanssa. Lukion jälkeen hän liittyi Viljandi Metallin joukkueeseen, joka pelasi Viron ja Suomen liigoissa. Nette Peit valittiin syys-lokakuussa kuukauden pelaajaksi kaudella 2018-2019 ja kauden päätteeksi Mestaruusliigan 2018-2019 tähdistöön.

Vuodesta 2014 Peit on kuulunut Viron maajoukkueeseen. Peit edusti maataan EM-kisoissa 2019, jossa Viron sijoitus oli 23. sija.

## Mestaruusliigan runkosarjassa ja pudotuspeleissä
N’Diaye

**N’Diaye** on muun muassa seuraavien henkilöiden sukunimi:

* Alfred N’Diaye (s. 1990), senegalilainen jalkapalloilija
* Diakité Fatoumata N’Diaye (s. 1954), malilainen diplomaatti
* Keïta Rokiatou N’Diaye (s. 1938), malilainen maantieteilijä ja poliitikko
* Khadim N’Diaye (s. 1985), senegalilainen jalkapalloilija
* Lamine N’Diaye (s. 1956), senegalilainen jalkapalloilija ja valmentaja
* Madior N’Diaye (s. 1983), senegalilainen jalkapalloilija
* Makhtar N’Diaye (s. 1981), senegalilainen jalkapalloilija
* Mouhamad N’Diaye (s. 1984), senegalilainen jalkapalloilija
* Moussa N’Diaye (s. 1979), senegalilainen jalkapalloilija
* Sidi el-Mokhtar N’Diaye (1916–1997), mauritanialainen poliitikko
* Sylvain N’Diaye (s. 1976), senegalilainen jalkapalloilija
* Ténéma N’Diaye (s. 1981), malilainen jalkapalloilija.
Smaragdikyyhky

**Smaragdikyyhky** (*Chalcophaps indica*) on kyyhkyihin kuuluva lintulaji. Lajia tavataan laajalta alueelta Aasiasta.

## Koko ja ulkonäkö

Smaragdikyyhky voi kasvaa 23&ndash;27 cm pitkäksi. Ruumiinrakenteeltaan se on tukeva ja lyhytpyrstöinen. Sukupuolet eroavat hieman toisistaan ulkonäöltään. Smaragdikyyhkykoiraan päälaki ja otsa ovat osalla alalajeista sinertävänharmaat ja osalla ruskeat. Naaraan pää on kokonaan ruskehtavan violetti. Linnun kaula, rinta ja vatsa ovat väriltään ruskehtavanvioletit. Siivet ovat smaragdinvihreät ja selkä on harmaa. Selässä on vaaleampi viiru.

## Levinneisyys ja elinympäristö
Smaragdikyyhkyn levinneisyysalue ulottuu Intiasta Kaakkois-Aasian poikki Kiinan eteläosiin ja Japanille kuuluville Riukiusaarille. Lajin elinympäristöä ovat monentyyppiset metsät, sademetsät, metsien reunamaat, kookospalmuviljelmät ja toisinaan myös puutarhat. Ne liikkuvat yleensä pareittain. Smaragdikyyhkyn ravintoa ovat pääasiassa marjat ja hedelmät, mutta se voi syödä myös pieniä selkärangattomia eläimiä. Linnun pesimäkausi on ympärivuoden, mutta aktiivisimmillaan se on lajin levinneisyysalueen pohjoisosissa maaliskuulta toukokuulle ja eteläosassa lokakuulta maaliskuulle. Pesä sijaitsee pensaassa tai puussa ja rakennetaan risuista. Naaras munii kaksi kellertävää munaa.

## Lähteet
Carles Rexach

**Carles Rexach** (s. 13. tammikuuta 1947 Pedralbes) on espanjalainen entinen jalkapalloilija.

## Jalkapallomaajoukkue
Rexach debytoi Espanjan A-maajoukkueessa 1969. Hän kuului Espanjan joukkueeseen myös MM-kilpailuissa 1978. Hän on pelannut 15 maaottelua ja tehnyt niissä kaksi maalia.

## Lähteet
Attaher Maïga

**Attaher Maïga** (1924 Baria, Bouremin piiri – 1985 Timbuktu) oli malilainen hallintovirkailija ja poliitikko.

Maïga valmistui William Ponty -koulusta ja työskenteli hallintovirkailijana. Hänet valittiin Ranskan Sudanin aluekokouksen edustajaksi vuonna 1957. Maïga toimi Malin valtiovarainministerinä vuosina 1959–1966 ja johti Malin frangin käyttöön ottoa vuonna 1962. Vuosina 1966–1968 hän toimi maan kauppaministerinä. Vuoden 1968 vallankaappauksen jälkeen Maïga oli vangittuna vuoteen 1975 saakka ja uudelleen vuosina 1977–1978. Hän kuoli lento-onnettomuudessa.

Maïga on entisen ministerin Konaté Mariama Suzanne Maïgan ja presidentti Ibrahim Boubacar Keïtan puolison Keïta Aminata Maïgan isä.

## Lähteet
Keïta Aminata Maïga

**Keïta Aminata Maïga** on Malin entisen presidentin Ibrahim Boubacar Keïtan puoliso.

Bouremista kotoisin oleva Aminata Maïga on Modibo Keïtan hallituksen valtionvarain- ja kauppaministerin Attaher Maïgan tytär. Lääkäri Konaté Mariama Suzanne Maïga on hänen sisarensa. Maïga on opiskellut Nantesin yliopistossa Ranskassa. Hän ei ole koskaan ollut mukana politiikassa, mutta on esiintynyt miehensä rinnalla virallisissa tilaisuuksissa.

Maïga harjoittaa hyväntekeväisyyttä vuonna 1994 perustamansa Agir-kansalaisjärjestön kautta. Hän on toiminut varsinkin terveydenhuollon, koulutuksen, naisten ja lasten hyvinvoinnin sekä ympäristönsuojelun aloilla. Maïga on Malin olympia- ja urheilukomitean jäsen. Hänellä on neljä lasta.

## Lähteet
Angelic Upstartsin diskografia

**[[Angelic Upstarts]]** on vuodesta 1977 toiminut englantilainen punk rock-yhtye.
## Studioalbumit
**Teenage Warning* (1979)
**We Gotta Get out of This Place* (1980)
**2,000,000 Voices* (1981)
**Still from the Heart* (1982)
**Reason Why?* (1983)
**Last Tango in Moscow *(1984)
**Power of the Press* (1986)
**Blood on the Terraces* (1987)
**Bombed Out* (1991)
**Sons Of Spartacus* (2002)
**The Dirty Dozen* (2011, split-albumi Crashed Outin kanssa)
**Bullingdon Bastards* (2015)

## Livealbumit
**Angelic Upstarts Live* (1981)
**Live in Yugoslavia* (1985)
**Live & Loud* (1988)
**Greatest Hits Live* (1991)
**Live in Lübeck 1989 (1994)
**Live from the Justice League* (2001)
**Anthems Against Scum'' (2001)

## Kokoelmat
* Angel Dust - The Collected Highs (1983)
* Bootlegs & Rarities (1985)
* Lost & Found (1991)
* Alternative Chartbusters (1991)
* Kids on the Streets (1993)
* The Independent Punk Singles Collection (1995)
* Rarities (1997)
* The EMI Punk Years (1999)
* Who Killed Liddle (1999)
* Punk Singles Collection (2004)

## Singlet
* "The Murder of Liddle Towers"/"Police Oppression" (1978)
* "I'm an Upstart"/"Leave Me Alone" (1979)
* "Teenage Warning"/"The Young Ones" (1979)
* "Never 'ad Nothin'"/"Nowhere Left to Hide" (1979)
* "Out of Control"/"Shotgun Solution" (1980) 
* "We Gotta Get Out of this Place"/"Unsung Heroes" (1980)
* "Last Night Another Soldier"/"I Wish" (1980)
* "England"/"Stick's Diary" (1981)
* "Kids on the Street"/"The Sun Never Shines" (1981)
* "I Understand"/"Never Come Back" (1981)
* "Different Strokes"/"Different Dub" (1981)
* "Never Say Die"/"We Defy You" (1982)
* "Woman in Disguise"/"Lust for Glory" (1982)
* "Solidarity"/"Five Flew Over..." (1983)
* "Not Just a Name"/"The Leech" (1983)
* "Machinegun Kelly"/"There's a Drink in It" (1984)
* "Brighton Bomb" (1987)
* "Angelic Upstarts/The Prowlers" (2014)

## EP:t
* "Brighton Bomb" E.P (1985)
* "England's Alive" E.P. (1988)

## DVD:t
* Angelic Upstarts Live: Solidarity (2005)
Zombina and The Skeletonesin diskografia

**[[Zombina and The Skeletones]]** on horror punk -yhtye Englannin Liverpoolista.
## Albumit
* *The Eerie Years* 
* *Taste the Blood of Zombina and The Skeletones* (2002)
* *Death Valley High* (2006)
* *Monsters On 45* (2006) 
* *Out of the Crypt and Into Your Heart* (2008)
* *Charnel House Rock* (2014)
 
## Kokoelmat
* *Get Thee Behind Me Santa* (Puppy Dog Records 2002) - includes 'Transylvanian Xmas'
* *Tribute to The Misfits*

## EP:t
* *Loves Bites* (2000)
* *Halloween Hollerin'!* (2003)
* *7 Song Promo EP* (2004)
* *3 Songs vs. Your Brain* (2006)
* *A Chainsaw For Christmas* (download EP) (2006)
* *Halloween Party Classics* (download EP) (2007)
* *That Doll Just Tried To Kill Me* (2012)
* *In Sinistereo Pt. 1* (2015)
* *In Sinistereo Pt. 2* (2015)
* *In Sinistereo Pt. 3* (2016)
* *In Sinistereo Pt. 4* (2017)

## 7" EP Trilogia
* *I Was A Human Bomb For The F.B.I.* (2004)
* *Mondo Zombina!* (2005)
* *Staci Stasis* (2005)

## Singlet
* *Silver Bullet* (2001)
* *Frankenlady* (2002)
* *Nobody Likes You When You're Dead b/w Deflesh Mode remix* (2002)
* *Dracula Blood b/w Deep Vein Thrombosis remix* download single (2007)
* "Teenage Caveman Beat Gargantua" / "Futurelife" (2011) 
## Bootlegit
* *Dial Z for Zombina* (recorded live at Club Useless 14 September 2004)
Kävelevät koneet -sarja

**Kävelevät koneet -sarja** () on englantilaisen Philip Reeven kirjoittama kirjasarja. Sen ensimmäinen osa julkaistiin vuonna 2001.

Sarja sijoittuu post-apokalyptiseen maailmaan, jossa moottorien ja telaketjujen avulla liikkuvat kaupungit vaeltavat erämaaksi muuttuneessa maailmassa taistelleen hupenevista resursseista ja ”syöden” toisiaan. Sarjan päähenkilö on Tom Natsworthy.  

Karisto on julkaissut kirjasarjan suomeksi. Sarjan ensimmäinen osa ilmestyi vuonna 2004. Kirjat on suomentanut Tero Kuittinen.
* *[[Kävelevät koneet]]*. (*Mortal Engines*, 2002) Suom. Tero Kuittinen. Karisto, 2004. .
* *[[Kadotettu manner]]*. (*Predator's Gold*, 2003) Suom. Tero Kuittinen. Karisto, 2005. .
* *[[Tuhon aikakirja]]*. (*Infernal Devices*, 2005) Suom. Tero Kuittinen. Karisto, 2006. .
* *[[Pimenevä maa]]*. (*A Darkling Plain*, 2006) Suom. Tero Kuittinen. Karisto, 2007. .

Christian Riversin ohjaama kirjasarjaan perustuva elokuva *[[Mortal Engines]]* sai ensi-iltansa joulukuussa 2018.

## Lähteet
Wiren diskografia

**[[Wire (yhtye)|Wire]]** on englantilainen rock-yhtye, joka perustettiin Lontoossa vuonna 1976.

## Studioalbumit
* *[[Pink Flag]]* (1977)
* *[[Chairs Missing]]* (1978)
* *[[154 (albumi)|154]]* (1979)
* *[[The Ideal Copy]]* (1987)
* *[[A Bell Is a Cup... Until It Is Struck]]* (1988)
* *[[It's Beginning to and Back Again|IBTABA]]* (1989)
* *[[Manscape]]* (1990)
* *[[The Drill (albumi)|The Drill]]* (1991)
* *[[The First Letter]]* (1991)
* *[[Send (albumi)|Send]]* (2003)
* *[[Object 47]]* (2008)
* *[[Red Barked Tree]]* (2011)
* *[[Change Becomes Us]]* (2013)
* *[[Wire (albumi)|Wire]]* (2015)
* *[[Nocturnal Koreans]]* (2016)
* *[[Mind Hive]]* (2020)
* *[[10:20]]* (2020)

## Livealbumit
* *Document and Eyewitness* (1981)
* *It's All in the Brochure* (2000)
* *Wire on the Box: 1979* (2004)
* *The Scottish Play: 2004* (2005)
* *Live at the Roxy, London - April 1st & 2nd 1977/Live at CBGB Theatre, New York - July 18th 1978* (2006)
* *Legal Bootleg Series: 25 Oct 1978 Bradford University* (2010)
* *Legal Bootleg Series: 21 Jul 1988 Astoria, London* (2010)
* *Legal Bootleg Series: 08 Dec 2000 Queen's Hall, Edinburgh* (2010)
* *Legal Bootleg Series: 14 Sept 2002 Metro, Chicago* (2010)
* *Legal Bootleg Series: 10 Nov 1979 Jeanetta Cochrane Theatre, London* (2010)
* *Legal Bootleg Series: 01 Dec 1987 The Town & Country, London* (2010)
* *Legal Bootleg Series: 19 April 2002 Fleece & Firkin, Bristol* (2010)
* *Legal Bootleg Series: 12 Nov 1978, SO36, Berlin* (2011)
* *Legal Bootleg Series: 17 Dec 1985 Paradiso, Amsterdam* (2011)
* *Legal Bootleg Series: 02 May 2000 Great American, San Francisco* (2011)
* *The Black Session: Paris, 10 May 2011* (2012)

## Kokoelmat
* *[[On Returning (1977-1979)]]* (1989)
* *[[The Peel Sessions Album (Wire album)|The Peel Sessions Album]]* (1990)
* *[[1985-1990: The A List]]* (1993)
* *[[Behind the Curtain (album)|Behind the Curtain]]* (1995)
* *[[Turns and Strokes]]* (1996)
* *[[Coatings]]* (1997)
* *[[1977-1979]]* (2006)
* *[[10:20]]* (2020)

## EP:t
* *Snakedrill* (1986)
* *Ahead* (1987)
* *The Peel Sessions* (1987)
* *Kidney Bingos* (1988)
* *Silk Skin Paws* (1988)
* *Eardrum Buzz* (1989)
* *In Vivo* (1989)
* *The Third Day* (2000)
* *Read & Burn 01* (2002)
* *Read & Burn 02* (2002)
* *Read & Burn 03* (2007)
* *Strays* (2011)

## Singlet
* "Mannequin" / “Feeling Called Love”, ”12XU” (1977)
* "I Am the Fly" / “Ex-Lion Tamer” (1978)
* "Dot Dash" / “Options R” (1978)
* "Outdoor Miner" / “Practice Makes Perfect” (1979)
* "A Question of Degree" / “Former Airline” (1979)
* "Map Ref. 41ºN 93ºW" / “Go Ahead” (1979)
* "Our Swimmer" / “Midnight Bahnhof Cafe” (1981)
* "Crazy About Love" / “Second Length (Our Swimmer)”, “Catapult 30” (1983)
* "Ahead" / "Feed Me (Live)" (1987)
* "Kidney Bingos" / “Pieta” (1988)
* "Silk Skin Paws" / “German Shepherds” (1988)
* "Eardrum Buzz" / “The Offer” (1989)
* “In Vivo (7” mix)" / “Illuminated”(7” mix) (1989)
* “Life in the Manscape” (3 versions), “Gravity Worship”, “Who Has Nine?” (1990)
* "So and Slow It Grows" / “Nice From Here” (1991)
* "The First Letter" / “Sexy and Rich (Janet)” (1997)
* "Twelve Times You" / “X U Version (Remix)” (2000)
Stefano Lilipaly

**Stefano Lilipaly** (s. 10. tammikuuta 1990 Amsterdam) on indonesialainen jalkapalloilija.

## Jalkapallomaajoukkue
Lilipaly debytoi Indonesian A-maajoukkueessa 2013. Hän on pelannut 23 maaottelua ja tehnyt niissä kolme maalia.

## Lähteet
Unna (etunimi)

**Unna** on pohjoismainen naisen etunimi.

Nimen alkuperälle on esitetty useita selityksiä, ja se on saattanut syntyä eri tahoilla eri lähtökohdista. Se on mahdollisesti muodostettu skandinaavisen mytologian merenjumala Ægirin tyttären nimestä *Unn*, joka mahdollisesti on johdettu verbistä *unna*, *rakastaa*.  Tanskassa naisen nimenä esiintyykin myös Unn. Toisen selityksen mukaan nimi on muodostettu saamelais­kielten sanasta *unna*, "pikkuinen". Toisaalta nimeä on arveltu myös muunnokseksi nimestä *Una*, joka on latinan lukusanan *uno* (yksi) feminiinimuoto, ja siten kyseessä olisi Uuno-nimen naispuolinen vastine.

Saksassa on kaupunki nimeltä Unna .

Suomessa nimi Unna on vuoden 2019 loppuun mennessä annettu noin 870 henkilölle, joista suurin osa on syntynyt vuoden 2010 jälkeen.
 Vuodesta 2020 lähtien Unnan nimipäivä on 2. joulukuuta, joka jo ennestään on Unelman ja Anelman nimipäivä.

## Tunnettuja Unna-nimisiä

* Unna Lehtipuu (s. 1968), viestintäyrittäjä, toimitusjohtaja, tietokirjailija ja kolumnisti

## Kuvitteellisia Unnia
* Unna, toinen päähenkilöistä Saara Cantellin ohjaamassa elokuvassa *[[Unna ja Nuuk]]*

## Lähteet
Jnan Prakash Ghosh

**Jnan Prakash Ghosh** (toukokuu 1912 Kalkutta – 18. helmikuuta 1997) oli intialainen tablarumpali, harmoninsoittaja, laulaja, säveltäjä ja musikologi.

Ghosh oli Dwarkanath Ghosen eli Dwarkinin harmonin keksijän lapsenlapsi. Hänellä oli useita lauluopettajia, ja tablansoitossa hän sai opetusta sekä Farrukhabadin että Punjabin koulukuntien (*[[gharana]]*) muusikoilta. Ghosh työskenteli viidentoista vuoden ajan tuottajana All India Radiossa. Hän kehitti fuusiota perinteisestä ja modernista intialaismusiikista. Hän loi uran myös opettajana.

Ghosh sävelsi kevyttä musiikkia bengaliksi ja hindiksi sekä elokuvamusiikkia. Hän osallistui Intian hallituksen sponsoroimille kulttuurimatkoille, jotka suuntautuivat Neuvostoliittoon, Eurooppaan ja Japaniin. Hän oli Pennsylvanian yliopiston *Senior Fellow* ja Sangeet Natak Akademin jäsen.

## Lähteet
Good King Wenceslas

**Good King Wenceslas** on tunnettu englantilainen joululaulu. Laulun sanat kertovat pyhimykseksi julistetusta, 900-luvulla eläneestä Böömin ruhtinaasta Venceslaus Pyhästä () ja tämän hurskaasta teosta tapaninpäivänä.  Laulun sanoissa Venceslaukseen viitataan virheellisesti kuninkaana.

Laulun sävel on lainattu 1200-luvulta peräisin olevasta latinankielisestä kevään ylistyslaulusta ”Tempus Adest Floridum”, joka ei liity mitenkään jouluun eikä Venceslaukseen. Kyseinen laulu ilmestyi ensi kerran vuonna 1582 suomalaisessa uskonnollisten laulujen kokoelmassa *[[Piae Cantiones]]*. ”Good King Wenceslas” -sanoituksen laati englantinen pappi John Mason Neale, joka julkaisi vuonna 1853 *Carols for Christmas-Tide* -nimisen kokoelman *Piae Cantionesin* laulujen sävelmiin sepittämiään joululauluja. Hänen kollegansa Thomas Helmore sovitti melodiat uusiin sanoihin. *Piae Cantiones* ja sen laulut olivat tuolloin täysin tuntemattomia englanninkielisessä maailmassa, mutta vuonna 1853 Ison-Britannian Tukholman-lähettiläs G. J. R. Gordon sattui toimittamaan yhden kappaleen teoksesta Nealelle. Neale oli käsitellyt ruhtinas Venceslausta jo vuonna 1849 julkaisemassaan pyhimystarinoiden kokoelmassa *Deeds of Faith*.

## Lähteet
Kiilukärpäset

**Kiilukärpäset** (Dolichopodidae) on kaksisiipisten (Diptera) lahkoon kuuluva hyönteisheimo. Siihen kuuluu noin 7 400 lajia, jotka jakautuvat noin 270 sukuun. Kiilukärpäsiä tavataan maailmanlaajuisesti. Ne ovat 5–8 millimetrin mittaisia ja saalistavat ravinnokseen kirvoja ja hyönteisten toukkia.

## Lähteet

## Aiheesta muualla
*Laji.fi: Kiilukärpäset (''Dolichopodidae'')
*ITIS: Dolichopodidae 
*University of Michigan, Animal Diversity Web (ADW): Dolichopodidae
Issaka Sidibé

**Issaka Sidibé** (s. 26. kesäkuuta 1946 Koulikoro) on malilainen tullivirkailija ja poliitikko. Hän on toiminut Malin kansalliskokouksen puheenjohtajana vuodesta 2014.

Sidibé on suorittanut yksityisoikeuden maisterintutkinnon Malin virkamieskorkeakoulussa. Hän työskenteli tullivirkailijana vuosina 1968–2002. Sidibé toimi Koulikoron edustajana kansalliskokouksessa vuosina 2002–2007. Hänet valittiin uudelleen vuonna 2013.

Malin kansalliskokous valitsi presidentti Ibrahim Boubacar Keïtan RPM-puolueeseen kuuluvan Sidibén puheenjohtajakseen tammikuussa 2014. Sidibé sai vaalissa 115 ja hänen vastaehdokkaansa Oumar Mariko 11 ääntä. Uutta puhemiestä luonnehdittiin poliitikkona täysin tuntemattomaksi.

Sidibé on toiminut aktiivisesti monissa urheilujärjestöissä. Hän on naimisissa ja viiden lapsen isä. Sidibén tytär on naimisissa presidentti Keïtan pojan, kansanedustaja Karim Keïtan kanssa.

## Lähteet
Aloitussyötön antaja

**Aloitussyötön antaja** () on pelipaikka amerikkalaisessa jalkapallossa. Aloitussyötön antaja on kentällä lentopotkuissa ja potkumaaleissa, jolloin pelaaja antaa pitkän aloitussyötön potkua varten. Yleensä aloitussyötön antajalla on myös jokin muu pelipaikka, mutta esimerkiksi NFL-joukkueilla on pelipaikkaan erikoistuneet pelaajansa.

Aloitussyötön antaja saa edetä yläkentälle ennen pallon potkaisua, toisin kuin linjamiehet. Monesti lentopotkussa aloitussyötön antajan tehtävänä on ehtiä taklaamaan potkunpalauttaja ennen kuin tämä ehtii edetä pallon kanssa. Potkumaaleissa aloitussyötön antaja auttaa puolustajien blokkaamisessa.

## Lähteet

## Aiheesta muualla
Kiusahyttynen

**Kiusahyttynen** (*Aedes vexans*) on hyttysten (Culicidae) heimoon kuuluva hyönteislaji. Sen toukkia tavataan huhtikuusta syyskuuhun ja aikuisia hyttysiä toukokuusta lokakuuhun. Kiusahyttysen levinneisyys on lähes kosmopoliittinen, ja sitä tavataan myös Suomessa.

## Lähteet

## Aiheesta muualla
* Suomen Lajitietokeskus: ''Aedimorphus vexans''
* ITIS: ''Aedes vexans'' 
* Pherobase: Semiochemicals of ''Aedes vexans'', the Floodwater mosquito